Juɛmi nɛ dɛ nɛ nihi hɛɛ
Nɔ́ Nɛ Nihi Deɔ: Akɛnɛ pi Kristofohi ji Yehowa Odasefohi he je nɛ a yi Ista a nɛ.
Nɔ́ Nɛ Nihi Deɔ: Nyɛ he we yi kaa a tle Yesu si.
Nɔ́ Nɛ Nihi Deɔ: E gba we nyɛ nya kaa nyɛ bimɛ ná we Ista yemi mi bua jɔmi ɔ eko.
Anɔkuale ɔ: Wa suɔ wa bimɛ
Mɛni He Je Nɛ Yehowa Odasefohi Yi Ista?
Ista yemi gbijlɔ ɔ dɛ Baiblo ɔ nɔ.
Yesu fa wɔ kaa wa kai e gbenɔ ɔ, se pi e si temi ɔ. Wa yeɔ Yesu gbenɔ Kaimi ɔ daa jeha kaa bɔ nɛ Baiblo ɔ tsɔɔ ɔ.
—Luka 22:19, 20.
Wa he ye kaa Ista yemi je blema fɔmi he kusumihi a mi, lɔ ɔ he ɔ, Mawu kplɛɛ we Ista yemi nɔ. A kɛ Mawu “
plee we nɔ́ he,” loo e ngɛ hlae nɛ wa ja lɛ pɛ, lɔ ɔ he ɔ, e bua jɔɛ he kaa wa maa ngɔ níhi nɛ e sume kɛ futu e jami.
—2 Mose 20:5; 1 Matsɛmɛ 18:21.
Baiblo ɔ nɔ wa da kɛ mwɔ wa yi mi kpɔ kaa wa be Ista yee, ejakaa Baiblo ɔ woɔ wɔ he wami kaa waa ngɔ “
nile nitsɛnitsɛ, kɛ juɛmi” kɛ tsu ní, mohu pe nɛ wa maa di adesahi a kusumihi a se. (Abɛ 3:21; Mateo 15:3) E ngɛ mi kaa ke nihi bi wɔ Ista he sane ɔ, wa tsɔɔ mɛ nya mohu lɛɛ, se nɔ nitsɛ nɛ e maa mwɔ e yi mi kpɔ ngɛ nɔ́ nɛ e maa pee he.